Eric Idle

Eric Idle (født 1943) er en britisk komiker, kjent som medlem av komikergruppen Monty Python. Dessuten skrev han og fremførte sangen «Always Look On The Bright Side Of Life» (i forbindelse med filmen Profeten Brians liv og historie), og singelen nådde høyt på britiske hitlister.

Idle har dessuten hatt mindre roller og bidratt med stemmer til animasjonsfilmer og videospill. Han er relativt aktiv på internett da han ofte oppdaterer og vedlikeholder Monty Pythons nettsted PythOnline.com selv.

Da han var i Monty Python ble det dannet to forfatterpartnerskap, John Cleese og Graham Chapman, og Terry Jones og Michael Palin. Det etterlot Terry Gilliam som skrev på egen hånd, og Eric Idle. Idle foretrakk å skrive for seg selv, i sin egen hastighet, selv om han av og til følte at det var vanskelig å presentere materiale til de andre og få det til å fremstå som morsomt uten å ha støtten til en partner. Cleese påsto at selv om han ofte følte at denne posisjonen var urettferdig, var Idle en uavhengig person som arbeidet best alene.

Idle er en dyktig komponist og gitarist med et godt øre for tekst og stiler. Dette talentet førte til at han skrev blant annet «Always Look on the Bright Side of Life», en sang som gruppen siden har blitt veldig godt kjent for.

 Filmografi (utvalg) 
 Monty Python og ridderne av det runde bord – 1975
 All You Need Is Cash – 1978
 Profeten Brians liv og historie – 1979
 Meningen med livet – 1983
 Nuns on the Run – 1990
 Splitting Heirs – 1993
 The Wind in the Willows – 1996

 Referanser 

 Eksterne lenker 





Kategori:Monty Python
Kategori:Engelske komikere
Kategori:Personer fra South Shields